Tamacahut tettrebbi agrud, tesselmad-as azal n tirrugza d leqder, azal n uḥulfu, tettwellih-it ɣer wayen zeddigen, tesnernay asugen-ines, s-yes ad d-yessis tugna i yebɣa d wamek i attyebɣa, ad yezger idurar yeččuren d iԑewwiqen, ad yelmed d akken tamacahut akked tigawinines d ayen yellan di tudert n yal ass, seg-sent ad yegzu timsal ur yefhim ara di tmetti, amedya tid icudden ɣer zwaj imi tamacahut d tin ikeffun s zwaj n wasaḍ d tgeldunt, agrud d win yettwalin iman-is deg wudem n wasaḍ-nni, s waya ad yesԑu tabɣest-nni yesԑa wasaḍ ad asyuɣal d amԑiwen, ad yessexdem lmux-is ad d-yefk rray-is di tigawin ara d-ikemmlen.